
Årsmelding 2022
Stiftinga Gloppen Frivilligsentral
1. Innleiing.

Stiftinga Gloppen Frivilligsentral er lokalisert på Sandane i Gloppen kommune. Frivilligsentralen blei skipa i 1991, og har ein lang tradisjon i lokalsamfunnet vårt. Vi samarbeider med privatpersonar, lag og organisasjonar, Gloppen kommune og andre offentlege instansar for å stimulere til og samordne frivillig innsats i kommunen vår. Gloppen Frivilligsentral driv i samsvar med gjeldande retningsliner, vedtekne målsettingar og dei lover og reglar som gjeld for private stiftingar. Gloppen Frivilligsentral er medlem av Frivillig Sogn og Fjordane og Norges Frivilligsentraler.
2. Tilsette.

Gloppen Frivilligsentral har 100% stillingsressurs. Det har i 2022 vore fordelt på to tilsette; dagleg leiar Elfrid Rauset Håheim og Anne Neteland Andenæs. I tillegg var Olin Almenning tilsett som prosjektmedarbeidar fram til sommaren. Prosjektet var i samarbeid med Gloppen Pensjonistlag, og målsettinga var å skape møteplassar for eldre og styrke besøksvennordninga i Gloppen. Begge dei to tilsette har sagt opp stillinga si, og det er rekruttert ny dagleg leiar som starta 1. januar 2023. I denne prosessen har styret og kommunen arbeidd med løysingar for å betre arbeidsmiljø for dagleg leiar. Dette skal formaliserast gjennom ein samarbeidsavtale.

3.  Styret.

Årsmøte i Stiftinga Gloppen Frivilligsentral var 03.05.22. Styresamansetting etter årsmøte:

Styreleiar:

Anders Ryssdal
Nestleiar: 

Thor Horntvedt
Styremedlemer:
Cecilie M Helgheim 
Gunhild Skinlo

Eivind Reed (kommunal representant) 
Varamedlemer:
1. Frode Fagerli



2. Gunnvor Sunde



Mariél Eikeseth Koren (vara for kommunal representant) 
Valnemnd:

Guri Hoddevik

Astrid Søreide

Randi Tennebø Fure

Stiftinga Gloppen Frivilligsentral hadde i 2022 fire styremøte, og handsama 25 saker.
4.  Økonomi.
Driftstilskot frå Gloppen kommune var for 2022: kr 679 000,-. Gloppen kommune har for 2023 budsjettert kr 695752. Kommunen har lagt inn ein auke på kr 40 000, medan det statlege tilskotet er redusert grunna etablering av nye frivilligsentralar. Frå 01.08.22 gjeld ny forskrift om finansiering av frivilligsentralar. Statstilskotet er øyremerkt og det er krav om lokal finansiering på 40% av statstilskotet. Andre inntekter til frivilligsentralen kjem mellom anna frå gåver, utleige av lokalet, momskompensasjon, grasrotmidlar frå Norsk Tipping og vederlag for oppgåver vi løyser for frivillige lag. Vestland Revisjon Kommunale Oppgåvefellesskap er Stiftinga Gloppen Frivilligsentral sin revisor. Rekneskap vert utført av Accountor Rekneskapskontoret Gloppen AS. 
5.  Aktivitet: 
· Middagskøyring går med same omfang som tidlegare. Det vil sei at det dagleg er tre sjåførar som køyrer ut middag til Breim og området rundt Gloppefjorden. Om lag 20 frivillige som yter denne tenesta. Slik kan heimebuande eldre eller andre som treng, få varm middag køyrt heim. 

· Dagaktivitetstilbod og møteplassar for eldre i samarbeid med Gloppen kommune Ein kommunalt tilsett har fagansvar og saman med fleire frivillige har dei planlagt, organisert og gjennomført møteplassar på dagtid.
· Onsdagstreff

· Fredag på Myra

· Turgruppe

· Torsdagsgruppe
· Treningsgrupper «Sterk og stødig» på Nordstranda, Sørstranda, Breim, Hyen og Sandane der frivillige instruerer etter opplæring og oppfølging frå kommunal fysioterapeut.
· Besøksvenner

· Besøks-/turvenn

· Aktivitetsvener er frivillige som yter tenester til personar med demens
· Lesevener i samarbeid med Gloppen Folkebibliotek
· Nattevandring
· foreldre til elevar ved Gloppen Ungdomsskule har gått nattevandring fredagar og laurdagar vår og haust. Samarb SUBBEN
· foreldre til elevar ved Firda vgs har gått nattevandring ved Gimlefest

· Strikkekveld samlar ein fin gjeng damer i ulik alder og ulik bakgrunn.

· Språktreff på opplæringssenteret: i samarbeid med programrådgjevar på NAV har frivillige vore medhjelparar på språktreff som del av opplæringa på Gloppen Opplæringssenter. 
· 8.mars blei markert utandørs på Heradsplassen med fengande appellar, flott musikk og diktlesing i stemninga frå faklar og bålpanner. 
· Rusfri 16.mai-natt i samarbeid med ulike lag og kommunen. 

· Sykkelturen 2022 og Nordfjord Frivilligfestival var frivilligsentralane i Nordfjord sin felles markering av Frivilligåret 2022. I tillegg markerte Gloppen Frivilligsentral Vår Dag med markering på Landsbylaurdag i mai.
· FNs internasjonale frivilligdag blei markert med ope hus på frivilligsentralen. 
· Julekveldsfeiring i Trivselshagen er i ferd med å bli ein fin tradisjon. I år var om lag 30 personar samla til julefeiring med tradisjonell julemiddag, underhaldning, julesongar, sosialt samvær og gåver. 
I tillegg tek frivilligsentralen på seg ulike oppgåver for frivillige organisasjonar, td. ta imot påmeldingar, organisere skyss, sette opp vaktlister med meir. 
6.   Rekruttering og oppfølging av frivillige 
Vår viktigaste jobb er å ivareta dei frivillige slik at det blir godt å yte frivillig innsats i Gloppen. Slik håpar vi å halde dei lenger i teneste. Godt omdøme og positiv omtale frå frivillige gjer det også lettare å rekruttere nye ved behov. Vi ser eit behov for å jobbe meir systematisk med rekruttering av nye frivillige, bl.a med meir bruk av både sosiale media, nettside og lokalavis. Det vil bli eit satsingsområde for neste år med betre utnytting av fagprogrammet for oppfølging av dei frivillige.
7.   Deltaking på kurs og fagsamlingar
Tilsette har delteke på møter i Nettverk for frivilligsentralar i Nordfjord. Dei har også delteke på ulike digitale inspirasjonssamlingar arrangert av Norges Frivilligsentral. Nytilsett dagleg leiar deltok på fagseminar til Vestland Frivilligsentraler og Frivilligkonferanse til Vestland Fylkeskommune.
8.  Arbeidsmiljø.

Det har ikkje vore registrert ulykke- eller skadetilfelle i 2022. Dagleg leiar var sjukmeldt frå oktober 2021 til februar 2022. 
9.  Årsresultat.

Det framlagde rekneskapet for 2022 viser eit resultat med kr 14,- i overskot. Balanserekneskap pr. 31.12.22, syner eit rett bilete av den økonomiske situasjonen ved årsskiftet og for drifta 2022.
10. Sluttord. 
Det er eit stort frivillig engasjementet i Gloppen kommune. Det er dei frivillige og deira innsats som gjer frivilligsentralen levedyktig.  Gloppen Frivilligsentral si oppgåve er å ta vare på dei som vil yte frivillig innsats - både enkeltpersonar og samarbeidande lag og organisasjonar. For frivilligsentralen er det viktig å halde på og utvikle det gode samarbeidet vi har med dei frivillige, med lag og organisasjonar og med Gloppen kommune. Vi vil rette ei stor takk til alle som har gjort frivillig innsats! Vi vil også takke våre samarbeidspartar og dei som har støtta oss praktisk eller økonomisk.
Sandane, 14.02.2023
Anders Ryssdal


Thor Horntvedt

Eivind Reed

Styreleiar



Nestleiar


Styremedlem
Gunhild Skinlo


Cecilie M Helgheim

Elfrid eller Kari?
Styremedlem



Styremedlem


Dagleg leiar

